ddrg/super_eurlex huggingface dataset:
KOMMISSIONENS BESLUTNING

af 28. juli 1999

om ændring af beslutning 94/360/EF om mindre hyppig fysisk kontrol af sendinger af bestemte produkter, der skal indføres fra tredjelande i henhold til direktiv 90/675/EØF

(meddelt under nummer K(1999) 2517)

(EØS-relevant tekst)

(1999/518/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(1), særlig artikel 22, stk. 6, og

ud fra følgende betragtninger:

(1) De schweiziske myndigheder meddelte den 16. juli 1999 Kommissionens tjenestegrene, at der i to tilfælde er påvist diethylstilbøstrol (DES) i oksekød, der er indført fra en virksomhed i USA;

(2) det er på grund af stoffets toksiske egenskaber forbudt at anvende DES i henhold til artikel 2, litra a), og artikel 3, litra a), i Rådets direktiv 96/22/EF af 29. april 1996 om forbud mod anvendelse af visse stoffer med hormonal og thyreostatisk virkning og af beta-agonister i husdyrbrug(2);

(3) af samme grund er anvendelsen af DES også forbudt i USA;

(4) Kommissionens tjenestegrene har ikke fra de amerikanske myndigheder modtaget nogen officiel redegørelse for dette problem eller foranstaltninger, der er truffet for at bringe situationen under kontrol;

(5) på Fælleskabets grænsekontrolsteder bør der kontrolleres specielt for stilbener;

(6) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Artikel 1a, stk. 1, andet led, i Kommissionens beslutning 94/360/EF(3), affattes således: "- af hver sending udtages der to officielle prøver, som hver undersøges for restkoncentrationer af de xenobiotiske hormoner melengestrolacetat, trenbolon, zeranol og stilbener, herunder diethylstilbøstrol, og for unormalt højt indhold af restkoncentrationer af de naturlige hormoner 17-beta-østradiol, progesteron og testosteron."

Artikel 2

Denne beslutning er rettet til medlemsstaterne.

Udfærdiget i Bruxelles, den 28. juli 1999.

På Kommissionens vegne

Franz FISCHLER

Medlem af Kommissionen

(1) EFT L 24 af 30.1.1998, s. 9.

(2) EFT L 125 af 23.5.1996, s. 3.

(3) EFT L 158 af 25.6.1994, s. 41.
KOMMISSIONENS BESLUTNING

af 14. juli 1999

om ændring af beslutning 97/427/EF om særlige betingelser for import af levende toskallede bløddyr, pighuder, sækdyr og havsnegle med oprindelse i Australien

(meddelt under nummer K(1999) 2064)

(EØS-relevant tekst)

(1999/531/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/492/EØF af 15. juli 1991 om sundhedsmæssige betingelser for produktion og afsætning af levende toskallede bløddyr(1), senest ændret ved direktiv 97/79/EF(2), særlig artikel 9, og

ud fra følgende betragtninger:

(1) Ifølge artikel 1 i Kommissionens beslutning 97/427/EF af 25. juni 1997 om særlige betingelser for import af levende toskallede bløddyr, pighuder, sækdyr og havsnegle med oprindelse i Australien(3) er Department of Primary Industries and Energy - Australian Quarantine and Inspection Service (AQIS) den myndighed i Australien, der er ansvarlig for at kontrollere og attestere, at fiskerivarer og akvakulturprodukter opfylder kravene i direktiv 91/492/EØF;

(2) efter en omstrukturering af Australiens administration er ansvaret for sundhedscertifikater for fiskerivarer overgået fra Department of Primary Industries and Energy til Department of Agriculture, Fisheries and Forestry, og sidstnævnte myndighed er i stand til effektivt at kontrollere anvendelsen af de gældende love; navnet på den ansvarlige myndighed i beslutning 97/427/EF må derfor ændres;

(3) titlen på Kommissionens beslutning 97/427/EF bør bringes i overensstemmelse med artiklerne i beslutningen, navnlig for at præcisere, at beslutningen fastsætter betingelserne for import af frosne eller forarbejdede toskallede bløddyr, pighuder, sækdyr og havsnegle med oprindelse i Australien;

(4) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 97/427/EF foretages følgende ændringer:

1) Titlen affattes således "Kommissionens beslutning af 25. juni 1997 om særlige betingelser for import af toskallede bløddyr, pighuder, sækdyr og havsnegle med oprindelse i Australien."

2) Artikel 1 affattes således: "Artikel 1

'Australian Quarantine and Inspection Service (AQIS) of the Department of Agriculture, Fisheries and Forestry' er den myndighed i Australien, som er ansvarlig for at kontrollere og attestere, at toskallede bløddyr, pighuder, sækdyr og havsnegle opfylder kravene i direktiv 91/492/EØF."

3) Artikel 2 affattes således: "Artikel 2

Toskallede bløddyr, pighuder, sækdyr og havsnegle med oprindelse i Australien og bestemt til konsum skal stamme fra de godkendte produktionsområder, der er anført i bilaget."

Artikel 2

Denne besluting er rettet til medlemsstaterne

Udfærdiget i Bruxelles, den 14. juli 1999.

På Kommissionens vegne

Franz FISCHLER

Medlem af Kommissionen

(1) EFT L 268 af 24.9.1991, s. 1.

(2) EFT L 24 af 30.1.1998, s. 31.

(3) EFT L 183 af 11.7.1997, s. 38.
KOMMISSIONENS BESLUTNING

af 2. juli 1999

om ændring af beslutning 98/568/EF om særlige betingelser for import af fiskerivarer og akvakulturprodukter med oprindelse i Guatemala

(meddelt under nummer K(1999) 1828)

(EØS-relevant tekst)

(1999/487/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer(1), senest ændret ved direktiv 97/79/EF(2), særlig artikel 11, og

ud fra følgende betragtninger:

(1) I henhold til artikel 1 i Kommissionens beslutning 98/568/EF af 6. oktober 1998 om særlige betingelser for import af fiskerivarer og akvakulturprodukter med oprindelse i Guatemala(3) er "Dirección General de Servicios Pecuarios (DIGESEPE) del Ministerio de Agricultura, Ganadería y Alimentación" den myndighed i Guatemala, der er ansvarlig for at attestere, at fiskerivarer og akvakulturprodukter opfylder kravene i direktiv 91/493/EØF;

(2) som følge af en omstrukturering af Guatemalas myndigheder er ansvaret for sundhedscertifikater for fiskerivarer (DIGESEPE) nu overgået til "Área de Inocuidad de Alimentos - Unidad de Normas y Regulaciones (AIA - UNR)", og denne nye myndighed er i stand til at føre effektivt tilsyn med anvendelsen af den gældende lovgivning; den ansvarlige myndighed, der fastsattes ved beslutning 98/568/EF, og sundhedscertifikatmodellen i bilag A til denne beslutning skal derfor ændres;

(3) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I Kommissionens beslutning 98/568/EF foretages følgende ændringer:

1) Artikel 1 affattes således: "Artikel 1

'Área de Inocuidad de Alimentos - Unidad de Normas y Regulaciones (AIA - UNR) del Ministerio de Agricultura, Ganaderia y Alimentación' har i Guatemala ansvaret for at kontrollere og attestere, at fiskerivarer og akvakulturprodukter opfylder kravene i direktiv 91/493/EØF."

2) Bilag A erstattes af bilaget til denne beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 2. juli 1999.

På Kommissionens vegne

Franz FISCHLER

Medlem af Kommissionen

(1) EFT L 268 af 24.9.1991, s. 15.

(2) EFT L 24 af 30.1.1998, s. 31.

(3) EFT L 277 af 14.10.1998, s. 27.

BILAG

"BILAG A

>PIC FILE= "L_1999190DA.003703.EPS">

>PIC FILE= "L_1999190DA.003801.EPS">"
KOMMISSIONENS BESLUTNING

af 7. oktober 1999

om ændring af beslutning 92/452/EØF om opstilling af lister over embryonindsamlingsteam og embryonproduktionsteam, der i tredjelande er godkendt til udførsel af koembryoner til Fællesskabet

(meddelt under nummer K(1999) 3108)

(EØS-relevant tekst)

(1999/685/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/556/EØF af 25. september 1989 om fastsættelse af veterinærpolitimæssige betingelser i forbindelse med handel inden for Fællesskabet med embryoner af tamkvæg samt med indførsel heraf fra tredjelande(1), senest ændret ved akten vedrørende Østrig, Finlands og Sveriges tiltrædelse, særlig artikel 8, og

ud fra følgende betragtninger:

(1) I Kommissionens beslutning 92/452/EØF(2), senest ændret ved beslutning 1999/204/EF(3), er der opstillet en liste over embryonindsamlingsteam og embryonproduktionsteam, der i tredjelande er godkendt til udførsel af koembryoner til Fællesskabet;

(2) Argentinas veterinærmyndigheder har sendt Kommissionen en liste over godkendte embryonindsamlingsteam, og Kommissionen har fået sikkerhed for, at de pågældende team opfylder de krav, der er fastsat i artikel 8 i direktiv 89/556/EØF; det er derfor nødvendigt at tilføje denne liste til listen over godkendte team i bilaget til beslutning 92/452/EØF;

(3) Australiens, Canadas og Amerikas Forenede Staters veterinærmyndigheder har sendt en anmodning om ændring af listen over team på deres territorier, som er officielt godkendt til udførsel af koembryoner til Fællesskabet; det er derfor nødvendigt at ændre listen over godkendte team; Kommissionen har fået sikkerhed for, at kravene i artikel 8 i direktiv 89/556/EØF er opfyldt;

(4) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 92/452/EØF indsættes den liste vedrørende Argentina, der er angivet i bilaget til nærværende beslutning.

Artikel 2

Listerne vedrørende Australien og Canada i bilaget til beslutning 92/452/EØF affattes som angivet i bilaget til nærværende beslutning.

Artikel 3

I bilaget til beslutning 92/452/EØF foretages der i listen vedrørende Amerikas Forenede Stater følgende ændringer i linjen vedrørende embryonindsamlingsteamet med godkendelsesnummeret 92WI051:

- i kolonne 7 ændres "premium genetic services" til "ABS global" og

- i kolonne 8 ændres "Lee Mathews" til "Dr. Lori Nagel".

Artikel 4

Denne beslutning er rettet til medlemsstaterne.

Udfærdiget i Bruxelles, den 7. oktober 1999.

På Kommissionens vegne

David BYRNE

Medlem af Kommissionen

(1) EFT L 302 af 19.10.1989, s. 1.

(2) EFT L 250 af 29.8.1992, s. 40.

(3) EFT L 70 af 17.3.1999, s. 26.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>TABELPOSITION>
KOMMISSIONENS BESLUTNING

af 10. december 1999

om ændring af beslutning 93/70/EØF om fastsættelse af koder til Animo-meddelelserne med henblik på at medtage bestemte typer af forarbejdede proteiner fra pattedyr

(meddelt under nummer K(1999) 4251)

(EØS-relevant tekst)

(1999/874/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 20, stk. 3, og

ud fra følgende betragtninger:

(1) For at Animo-meddelelserne hurtigt kan forstås, fastsatte Kommissionen ved beslutning 93/70/EØF(3), senest ændret ved beslutning 98/168/EF(4), koder for dyr og animalske produkter;

(2) ved beslutning 97/735/EF(5) fastsatte Kommissionen nye bestemmelser for handel med bestemte typer af animalisk affald fra pattedyr; navnlig skal afsender- og bestemmelsesmedlemsstaterne underrette hinanden om arten af og destinationen for produkterne ved hjælp af edb-systemet Animo;

(3) ved beslutning 98/168/EF ændrede Kommissionen beslutning 93/70/EF for at medtage nye koder, som skal anvendes ved handel med bestemte typer af animalsk affald fra pattedyr;

(4) det har vist sig, at koderne for levende dyr og animalske produkter er ufuldstændige, og de manglende produkter bør derfor indføjes;

(5) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 93/70/EØF foretages følgende ændring:

i afsnit I, kapitel "I.3 ANIMALSKE PRODUKTER", punkt 12 "Forarbejdet animalsk protein, også beregnet til foder (mel) - foder til selskabsdyr" indsættes:

">TABELPOSITION>"

Artikel 2

Denne beslutning er rettet til medlemsstaterne.

Udfærdiget i Bruxelles, den 10. december 1999.

På Kommissionens vegne

David BYRNE

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 25 af 2.2.1993, s. 34.

(4) EFT L 62 af 3.3.1998, s. 37.

(5) EFT L 294 af 28.10.1997, s. 7.
KOMMISSIONENS BESLUTNING

af 15. oktober 1999

om midlertidige lister over tredjelandsvirksomheder, hvorfra medlemsstaterne tillader import af hakket kød og tilberedt kød

(meddelt under nummer K(1999) 3333)

(EØS-relevant tekst)

(1999/710/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr(1), ændret ved beslutning 98/603/EF(2), særlig artikel 2, stk. 1, og

ud fra følgende betragtninger:

(1) I Rådets beslutning 79/542/EØF(3), senest ændret ved Kommissionens beslutning 1999/417/EF(4), opstilles der en liste over tredjelande, hvorfra medlemsstaterne tillader indførsel af fersk kød og kødprodukter;

(2) ved Rådets direktiv 94/65/EF(5) fastsættes der krav til fremstilling, afsætning og import af hakket kød og tilberedt kød;

(3) Kommissionen har fra nogle tredjelande modtaget lister over virksomheder tillige med forsikringer om, at disse virksomheder opfylder de relevante EF-sundhedskrav, og at en virksomhed, der ikke overholder disse krav, vil få sin eksport til EF suspenderet;

(4) Kommissionen har ikke for alle de pågældende tredjelande kunnet forvisse sig om, at deres virksomheder er i overensstemmelse med EF-kraven, og at myndighedernes forsikringer er gyldige;

(5) for at gøre det muligt at handle med hakket kød og tilberedt kød fra disse lande, må der opstilles en liste over ovennævnte virksomheder;

(6) der kan således opstilles midlertidige lister over virksomheder, der fremstiller hakket kød og tilberedt kød, efter proceduren i beslutning 95/408/EF for nogle lande;

(7) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Medlemsstaterne tillader import af hakket kød og tilberedt kød fra de virksomheder, der står på listen i bilaget.

2. Importen af hakket kød og tilberedt kød er fortsat omfattet af de EF-veterinærbestemmelser, der er fastsat andetsteds.

Artikel 2

Denne beslutning får virkning fra den 20. oktober 1999.

Artikel 3

Denne beslutning er rettet til medlemsstaterne.

Udfærdiget i Bruxelles, den 15. oktober 1999.

På Kommissionens vegne

David BYRNE

Medlem af Kommissionen

(1) EFT L 243 af 11.10.1995, s. 17.

(2) EFT L 289 af 28.10.1998, s. 36.

(3) EFT L 146 af 14.6.1979, s. 15.

(4) EFT L 159 af 25.6.1999, s. 56.

(5) EFT L 368 af 31.12.1994, s. 10.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

LISTA DE LOS ESTABLECIMIENTOS/LISTE OVER VIRKSOMHEDER/VERZEICHNIS DER BETRIEBE/ΠΙΝΑΚΑΣ ΤΩΝ ΕΓΚΑΤΑΣΤΑΣΕΩΝ/LIST OF ESTABLISHMENTS/LISTE DES ÉTABLISSEMENTS/ELENCO DEGLI STABILIMENTI/LIJST VAN BEDRIJVEN/LISTA DOS ESTABELECIMENTOS/LUETTELO LAITOKSISTA/FÖRTECKNING ÖVER ANLÄGGNINGAR

>TABELPOSITION>
KOMMISSIONENS BESLUTNING

af 9. september 1999

om ændring af beslutning 79/491/EØF og 80/765/EØF om fastsættelse af kode og standardregler for overførsel i maskinlæsbar form af resultaterne fra basisundersøgelserne og de statistiske mellemundersøgelser af vinarealerne

(meddelt under nummer K(1999) 2703)

(1999/661/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 357/79 af 5. februar 1979 om statistiske undersøgelser vedrørende vinarealerne(1), senest ændret ved forordning (EF) nr. 2329/98(2), særlig artikel 4, stk. 2 og 4, artikel 5, stk. 5 og 6, og artikel 6, stk. 4, og

ud fra følgende betragtninger:

(1) I forordning (EØF) nr. 357/79 bestemmes det bl.a. at medlemsstaterne til Kommissionen skal fremsende de oplysninger, der indsamles som led i basis- og mellemundersøgelserne af vinarealerne, efter et tabelprogram opdelt efter geografiske enheder;

(2) ifølge forordning (EØF) nr. 357/79 skal de medlemsstater, som edb-behandler resultaterne af undersøgelserne af vinarealerne, fremsende disse resultater til Kommissionen i maskinlæsbar form;

(3) Kommissionen har ved beslutning 79/491/EØF(3) for basisundersøgelserne og ved beslutning 80/765/EØF(4) for mellemundersøgelserne fastsat og udarbejdet koder for de geografiske enheder, som resultaterne af vinundersøgelserne skal opdeles på;

(4) på grund af en række ændringer i de geografiske enheder i medlemsstaterne har det vist sig nødvendigt at erstatte bilag II til beslutning 79/491/EØF samt bilag II til beslutning 80/765/EØF med henblik på medlemsstaternes fremsendelse af resultaterne af basis- og mellemundersøgelserne af vinarealerne;

(5) de i denne beslutning fastsatte foranstaltninger er i overensstemmelse med udtalelse fra Den Stående Landbrugsstatistiske Komité -

VEDTAGET FØLGENDE BESLUTNING:

Artikel 1

På grund af ændringer i de geografiske enheder i medlemsstaterne erstattes bilag II til beslutning 79/491/EØF samt bilag II til beslutning 80/765/EØF af bilaget til denne beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 9. september 1999.

På Kommissionens vegne

Yves-Thibault de SILGUY

Medlem af Kommissionen

(1) EFT L 54 af 5.3.1979, s. 124.

(2) EFT L 291 af 30.10.1998, s. 2.

(3) EFT L 129 af 28.5.1979, s. 9.

(4) EFT L 213 af 16.8.1980, s. 34.

BILAG

"BILAG II

GEOGRAFISKE ENHEDER SOM FASTSAT I ARTIKEL 4, STK. 3, I RÅDETS FORORDNING (EØF) Nr. 357/79

>TABELPOSITION>"
KOMMISSIONENS AFGØRELSE af 22. december 1998 om udnævnelse af medlemmerne af Det Blandede Udvalg for Harmonisering af Arbejdsvilkårene inden for Stålindustrien (meddelt under nummer K(1998) 3906) (1999/3/EKSF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Kul- og Stålfællesskab,

under henvisning til Kommissionens afgørelse af 24. september 1997 om Det Blandede Udvalg for Harmonisering af Arbejdsvilkårene inden for Stålindustrien, navnlig artikel 2, stk. 1, heri, og

ud fra følgende betragtninger:

Den Høje Myndighed har i henhold til en resolution af 20. december 1954 fra Det Rådgivende Udvalg nedsat et blandet udvalg for harmonisering af arbejdsvilkårene inden for stålindustrien, og i afgørelse 97/645/EKSF (1) fastsættes dette udvalgs vedtægter;

medlemmerne af Det Blandede Udvalg udnævnes af Kommissionen efter forslag fra arbejdsgiver- og arbejdstagersammenslutninger oprettet på fællesskabsplan;

disse organisationer har fremsat deres forslag -

TRUFFET FØLGENDE AFGØRELSE:

Artikel 1

De personer, der er opført på listen, der er vedlagt som bilag til denne afgørelse, udnævnes til nye medlemmer af Det Blandede Udvalg for Harmonisering af Arbejdsvilkårene inden for Stålindustrien.

Artikel 2

Denne afgørelse træder i kraft på datoen for dens offentliggørelse.

Udfærdiget i Bruxelles, den 22. december 1998.

På Kommissionens vegne

Pádraig FLYNN

Medlem af Kommissionen

(1) EFT L 272 af 4. 10. 1997, s. 52.

BILAG

Liste over medlemmerne af Det Blandede Udvalg for Harmonisering af Arbejdsvilkårene inden for Stålindustrien

Offentliggørelsen af denne liste er i overensstemmelse med artikel 2 i afgørelse 97/645/EØF om ovennævnte udvalg

>TABELPOSITION>
KOMMISSIONENS BESLUTNING

af 19. oktober 1999

om ændring af beslutning 92/486/EØF om regler for samarbejdet mellem det fælles datacenter for edb-nettet Animo og medlemsstaterne

(medddelt under nummer K(1999) 3358)

(EØS-relevant tekst)

(1999/716/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 20, stk. 3, og

ud fra følgende betragtninger:

(1) Som følge af forskellige arbejder i EF-regi, bl.a. i form af undersøgelser og seminarer, bør opbygningen af edb-nettet Animo revideres, for at der kan indføres et veterinærsystem, der integrerer de forskellige edb-applikationer;

(2) det er nødvendigt at ændre Kommissionens beslutning 92/486/EØF af 25. september 1992 om regler for samarbejdet mellem det fælles datacenter for edb-nettet Animo og medlemsstaterne(3), senest ændret ved beslutning 98/222/EF(4), for at sikre, at edb-nettet Animo fortsat kan fungere efter hensigten;

(3) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 92/486/EØF foretages følgende ændring:

I artikel 2a indsættes som stk. 4: "4. For perioden fra den 1. april 1999 til den 31. marts 2000 sørger de i artikel 1 fastsatte koordinationsmyndigheder for, at de i samme artikel omhandlede kontrakter forlænges med et år.

I forbindelse med stk. 4 anvendes følgende takstberegning:

386 EUR pr. enhed (central enhed, lokal enhed, grænsekontrolsted) for det samlede antal Animo-enheder, sådan som det fremgår af beslutning 96/295/EF, senest ændret ved beslutning 98/167/EF(5)."

Artikel 2

Denne beslutning træder i kraft den 1. april 1999.

Artikel 3

Denne beslutning er rettet til medlemsstaterne.

Udfærdiget i Bruxelles, den 19. oktober 1999.

På Kommissionens vegne

David BYRNE

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 291 af 7.10.1992, s. 20.

(4) EFT L 82 af 19.3.1998, s. 50.

(5) EFT L 62 af 3.3.1998, s. 33.